28 Il-MALTI ) i il-ktieb li sena wara l-oħra jżomm il-kont tal-ħajja ta' kulħadd, Li jgħodd it-trabi l-ġodda waħda waħda tul il-ġimgha u nhar ta' Ħadd; Li jirreġistra l-mewt ta' dawk li telqu xahar fuq xahar; U l-mard, u d-daqqiet ta' karozza, u meta ġraw, jekk kienx Diċembru jew kienx Frar; Li jniżżel fejn joqogħdu l-ġenituri ġodda ta' gziritna; U jikkalkula n-numru t'emigranti u l-kotra kollha li telqitna; Li jittrombja 'l bogħod 'il bogħod għalkemm l-irġiel u n-nisa mistennija jibqgħu ħajja; U jqassam l-għadd tan-nies fil-bliet u rħula, rqajja' rqajja'; Li anki jaf kemm żwiġijiet isiru tul is-sena fil-pajjiż; U kemm, minn dawn, jiċċelebraw b'reġistru jew b'qassis. Imma, li ma naħsibx li jaf dal-ktieb Huwa dak it-tagħrif mistur, maqful fil-qalb ta' ġewwa: Kemm tamiet sbieħ issawru w sfaw imġarrfa għal kull żwieġ iċċelebrat; Kemm taqtigh il-qalb, għaraq u dmugħ f'kull emigrant ikkalkulat; Kemm imħabba jew nuqqas tagħha hemm lest għal kull tarbija; Minnxiex għaddiet fl-aħħar siegħa tal-mewt Marija; Kemm ferħ u tbatijiet jimlew it-trufijiet minn dar għal dar, U b'liema tip ta' frugħa jimlew il-ħajja tagħhom ix-xjuħ, u ż-żgħażagħ, bil-lejl, bi nhar.